Tuesday, May 21st, 05:16:45
04 January 2019 | Kuns en vermaak
Beentjie aan die agterkant van die elmboog wat 'n pynlike en verlammende gevoel veroorsaak wanneer dit gestamp word; sinonieme einabeentjie, elmboogbeentjie, gonnabeentjie, kieliebeentjie, liewenheerbeentjie, swernootbeentjie, tinteltonnetjie, verneukbeentjie, wewenaarsbeentjie: Die verlamming in my arm nadat die boom my gottabeentjie getref het, neem byna 'n halfuur om te herstel (Volksblad, 6 Nov. 2013, 5).
Samestelling van gotta en beentjie, so genoem omdat 'n stamp op hierdie beentjie gewoonlik 'n uitroep van pyn, dikwels in die vorm van 'n kragwoord soos gotta of gonna, ontlok.